**মুমতাজ** (এছাড়াও **মমতাজ** এবং জন্মগতভাবে **নাগমা খান** নামে পরিচিত) একজন ভারতীয় মডেল এবং চলচ্চিত্র অভিনেত্রী, যিনি তামিল চলচ্চিত্র জগতে তাঁর কাজের জন্য প্রাথমিকভাবে পরিচিত। তিনি হিন্দি, কন্নড়, মালয়ালম এবং তেলুগু চলচ্চিত্রেও অভিনয় করেছেন। তিনি টি রাজেন্দ্রের তামিল চলচ্চিত্র *মনীষা এন মোনালিসা* (১৯৯৯)-এর মাধ্যমে চলচ্চিত্র জগতে প্রবেশ করেছিলেন এবং পরবর্তীকালে *কুশি* (২০০০) এবং *চকোলেট* (২০০১) সহ বেশ কয়েকটি চলচ্চিত্রে আকর্ষক চরিত্রে অভিনয় করে জনপ্রিয়তা অর্জন করেছিলেন।

প্রারম্ভিক জীবন
---------------

মুমতাজ মুম্বইয়ের কসৌলির সেন্ট মেরি কনভেন্ট স্কুল হতে তাঁর স্কুল জীবনের পড়াশোনা সম্পন্ন করেছিলেন। কিশোর বয়সে একজন উৎসাহী চলচ্চিত্র অনুরাগী হিসেবে, তিনি এক সাক্ষাৎকারে জানিয়েছিলেন যে তাঁর ঘর শ্রীদেবীর পোস্টার দ্বার পূর্ণ ছিল এবং যখন স্কুল বাস ফিল্মিস্তান স্টুডিও অতিক্রম করত, তখন শিল্পীদের এক ঝলক দেখার জন্য তিনি তাঁর বাসের জানালা দিয়ে তার মুখ বের করে রাখতেন।

চলচ্চিত্র জীবন
--------------

মুম্বইয়ের মাউন্ট মেরি স্কুলে একটি নৃত্য অনুষ্ঠানে চলচ্চিত্র প্রযোজক সুধাকর বোকাড়ে তাঁকে খুঁজে বের করার পর তিনি তাঁকে নিজের চলচ্চিত্রে অভিনয় করার প্রস্তাব করেন। ১৯৯৬ সালে দিলীপ কুমারের সাথে *কলিঙ্গ* নামে একটি চলমান প্রকল্পে কাজ শেষ করার পরে মুমতাজকে নিয়ে ছবি তৈরির কথা হয়। *কলিঙ্গ* শেষ হতে বিলম্ব হওয়ায়, শেষ পর্যন্ত অভিনয়ের প্রশিক্ষণ নেওয়া শুরু করা সত্ত্বেও বোকাড়ে মুমতাজকে দিয়ে চলচ্চিত্রের কাজ শুরু করতে পারেননি। অভিনয়ের প্রশিক্ষণ গ্রহণ করার সময়, প্রবীণ চলচ্চিত্র নির্মাতা চেতন আনন্দ তাঁকে নির্বাচিত করেছিলেন, ভরত শাহ প্রযোজিত চলচ্চিত্রে কাজ করার জন্য। উক্ত চলচ্চিত্রে শাহরুখ খান কেন্দ্রীয় চরিত্রে অভিনয় করেছিলেন। দেড় বছর ধরে, মুমতাজ এই চলচ্চিত্রের চিত্রায়ন শুরুর অপেক্ষায় ছিলেন, এবং পরবর্তীতে আনন্দের মৃত্যুর পরে এই প্রকল্পটি বন্ধ করে দেওয়া হয়েছিল। পরে ১৯৯৭ সালে, তামিল পরিচালক টি. রাজেন্দ্র তাঁর রোমান্টিক নাট্য চলচ্চিত্র *মনীষা এন মোনালিসা* (১৯৯৯)-এ পপ গায়িকার কেন্দ্রীয় চরিত্রে অভিনয় করতে মুমতাজকে চুক্তিবদ্ধ করেছিলেন। প্রযোজনা সমস্যা এবং রাজেন্দ্রের রাজনৈতিক ক্রিয়াকলাপের কারণে এই চলচ্চিত্রটি মুক্তি পেতে দুই বছর সময় নিয়েছিল; ১৯৯৯ সালের এপ্রিল মাসে মুক্তি পাওয়ার পর এই চলচ্চিত্রটি সমালোচকদের কাছ থেকে নেতিবাচক পর্যালোচনা পেয়েছিল।

অন্যান্য কাজ
------------

মুমতাজ স্টার বিজয়ে প্রচারিত নৃত্য বিষয়ক রিয়ালিটি টেলিভিশন অনুষ্ঠান *বয়েজ ভার্সেস গার্লস*-এর প্রথম আসরের এবং কলাইঙ্গর টিভিতে প্রচারিত *মানদা মায়িলাদার* ৬ষ্ঠ আসরের একজন বিচারক ছিলেন। পরে তিনি কালার্স তামিলে প্রচারিত কামাল হাসান দ্বারা উপস্থাপিত *বিগ বস তামিল*-এর ২য় আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৭ম স্থান অধিকার করেছিলেন।

তথ্যসূত্র
---------

1. 1 2  "I had lost confidence in myself: Mumtaj - Times of India"।
2. ↑  "Mumtaj prepares well - Behindwoods.com T. Rajendar Kushi Kollywood Mayila Kollywood hot images Tamil picture gallery images"।
3. ↑  "Glamorous Actress Mumtaj Unseen Photos"।
4. ↑  "Mumtaz South, Telgu actress photos, stills, pics, gallery"। ২০ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০২০।
5. ↑  Mumtaj Fans (২৬ নভেম্বর ২০১২)। "Actress Mumtaj return to Film" – YouTube-এর মাধ্যমে।
6. ↑  "Mumtaz is now 'Slim and Beautiful'"।
7. ↑  "Mumtaz looking for substantial roles"। ২৪ জুন ২০০৬ – www.thehindu.com-এর মাধ্যমে।
8. ↑  "Welcome to Sify.com"। *www.sify.com*। [*স্থায়ীভাবে অকার্যকর সংযোগ*]
9. ↑  "Monisha En Monalisa"। *Bbthots*। ২৬ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৮।
10. ↑  "Mumtaz"। ১৭ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০০৯।
11. ↑  "Saguni to show Mumtaz in a negative role"।
12. ↑  Ma.Pandiarajan (২০১৮-০৬-১৭)। "பிக்பாஸ் போட்டியாளராக மும்தாஜ்!"। *Vikatan* (তামিল ভাষায়)। সংগ্রহের তারিখ ১৭ জুন ২০১৮।
13. ↑  "Bigg Boss Tamil 2; Mumtaj to be a part of the show - Times of India"। *The Times of India*। সংগ্রহের তারিখ ১৭ জুন ২০১৮।